Blaze7451/Wiki-th-20250601 huggingface dataset:
ภาษีสรรพสามิต

url-status=dead 
สรรพสามิต หรือ ภาษีสรรพสามิต เป็นภาษีใด ๆ ต่อสินค้าที่ถูกผลิตขึ้นซึ่งจะเรียกเก็บในขณะที่ได้ทำการผลิตมากกว่าการขาย ภาษีสรรพสามิตมักจะมีความเกี่ยวข้องกับภาษีศุลกากร(ซึ่งจะเรียกเก็บจากสินค้าที่มีอยู่ก่อนแล้ว เมื่อข้ามชายแดนที่ได้กำหนดไว้ในทิศทางเฉพาะทาง) ภาษีศุลกากรนั้นจะถูกเรียกเก็บจากสินค้าที่ได้กลายเป็นสินค้าที่พึงชำระภาษี ณ ที่ชายแดน ในขณะที่ภาษีสรรพสามิตจะเรียกเก็บจากสินค้าที่มีอยู่ภายในประเทศ
ภาษีสรรพสามิตถือว่าเป็นภาษีทางอ้อม ซึ่งหมายความว่าผู้ผลิตหรือผู้ขายที่ชำระภาษีให้กับรัฐบาล เป็นการคาดหวังว่าจะพยายามกู้คืนที่สูญเสียไปโดยการขึ้นราคาที่จ่ายโดยผู้ซื้อสินค้าในที่สุด ภาษีสรรพสามิตโดยทั่วไปแล้วจะมีการเรียกเก็บเพิ่มเติมในฐานะภาษีทางอ้อม เช่น ภาษีการขายหรือภาษีมูลค่าเพิ่ม โดยทั่วไป สรรพสามิตจะแยกความแต่งต่างจากภาษีขายหรือภาษีมูลค่าเพิ่มได้สามวิธี
# ภาษีสรรพสามิตโดยทั่วไปนั้นจะเป็นภาษีต่อหน่วย(Per unit tax) ซึ่งจะคิดต้นทุนเป็นจำนวนโดยเฉพาะสำหรับปริมาณหรือหน่วยของสินค้าที่ซื้อ ในขณะที่ภาษีการขายหรือภาษีมูลค่าเพิ่มเป็นภาษีที่เรียกเก็บตามมูลค่าของสินค้า(Ad valorem tax) และเป็นสัดส่วนกับราคาสินค้า
# ภาษีสรรพสามิตโดยทั่วไปนั้นมักจะใช้กับวงที่จำกัดของผลิตภัณฑ์ และ
# ภาษีสรรพสามิตโดยทั่วไปนั้นจะมีน้ำหนักมาก โดยคิดเป็นสัดส่วนที่สูงกว่าราคาขายปลีกของผลิตภัณฑ์ที่เป็นเป้าหมาย
ตัวอย่างทั่วไปของภาษีสรรพสามิต ได้แก่ ภาษีน้ำมันเบนซินและเชื้อเพลิงอื่น ๆ และภาษียาสูบ และเครื่องดื่มแอลกอฮอล์(บางครั้งมักจะเรียกกันว่า ภาษีบาป)

**ภาษีสรรพสามิตในประเทศไทย**
ประเทศไทยจัดเก็บ ภาษีสรรพสามิต โดยออก พ.ร.บ. เพื่อควบคุมสินค้าหลักๆ เช่น สุรา ยาสูบ ไพ่ แบตเตอรี่ น้ำมันและผลิตภัณฑ์น้ำมัน และ สินค้าฟุ่มเฟือย เช่น น้ำหอม รถยนต์ เรือยอชต์ รวมทั้งสถานบริการ เช่น สนามแข่งม้า สนามกอล์ฟ

**อ้างอิง**
หมวดหมู่:ภาษี
ทะเลทรายทากลามากัน

ทะเลทรายทากลามากัน (Taklamakan Desert; p=Tǎkèlāmǎgān Shāmò, อักษรเสี่ยวเอ้อร์: تَاكْلامَاقًا شَاموْ, Такәламаган Шамә; تەكلىماكان قۇملۇقى) หรือ ทะเลทรายทากลิมากัน (Taklimakan Desert) เป็นทะเลทรายขนาดใหญ่ในเขตปกครองตนเองซินเจียงอุยกูร์ ประเทศจีน มีพื้นที่ 268,680 ตารางกิโลเมตร เท่ากับประเทศนิวซีแลนด์ เป็นพื้นที่ในเส้นทางสายไหมระหว่างจีนกับเมดิเตอร์เรเนียนตะวันตก โดยมีชายแดนทางใต้ติดกับเทือกเขาคุนหลุน ทางตะวันตกติดกับเทือกเขาปามีร์ ทางเหนือติดกับทิวเขาเทียนชาน และทางตะวันออกติดกับทะเลทรายโกบี
ทะเลทรายทากลามากันมีระดับอยู่ต่ำกว่าน้ำทะเล 150 เมตร ในบางครั้งอาจมีอุณหภูมิสูงถึง 40 องศาเซลเซียสนานหลายสัปดาห์ แต่ในทะเลทรายยังมีโอเอซิสหลายแห่ง เช่นที่เมืองทูรฟานและคูกา นอกจากนี้ในโอเอซิสยังนิยมปลูกองุ่นและแตงโม ซึ่งขึ้นชื่อว่าเป็นแตงโมที่หวานที่สุดในโลกอีกด้วย

**ศัพทมูลวิทยา**
ในขณะที่นักวิจัยสวนใหญ่ยอมรับว่า มากัน เป็นศัพท์ภาษาเปอร์เซียที่แปลว่า "สถานที่" คำว่า ทากลา ยังไม่ค่อยเป็นที่กระจ่าง คำนี้อาจเป็นคำยืมภาษาอุยกูร์ที่มาจากภาษาเปอร์เซียว่า ทาร์ก "เพื่อออกคนเดียว, ปลดปล่อย, ทอดทิ้ง" + มากัน คำอธิบายที่น่าเชื่อถืออีกอันระบุว่าคำนี้มาจากภาษาชะกะไตว่า taqlar makan แปลว่า "สถานที่ปรักหักพัง" หวัง กั๋วเหว่ยและหฺวัง เหวินปี้ นักวิชาการชาวจีนเชื่อมชื่อนี้กับชาวโทคาเรีย กลุ่มชนในอดีตที่แอ่งตาริม ทำให้คำว่า "Taklamakan" มีความหมายคล้ายกับ "Tocharistan"
ในศัพทมูลวิทยาพื้นเมืองระบุว่า คำนี้หมายถึง "จุดที่ไม่อาจย้อนกลับ" ซึ่งมักตีความกันว่า "เมื่อคุณเข้าไปแล้ว คุณจะไม่สามารถออกมาได้" หรือประโยคที่คล้าย ๆ กัน

**อ้างอิง**

**ข้อมูล**
 Jarring, Gunnar (1997). "The toponym Takla-makan", Turkic Languages, Vol. 1, pp. 227–240.- Hopkirk, Peter (1980). Foreign Devils on the Silk Road: The Search for the Lost Cities and Treasures of Chinese Central Asia. Amherst: The University of Massachusetts Press. 0-87023-435-8.- Hopkirk, Peter (1994). The Great Game: The Struggle for Empire in Central Asia. 1-56836-022-3.- Tamm, Eric Enno (2010). The Horse That Leaps Through Clouds. Vancouver/Toronto/Berkeley: Douglas & McIntyre. 9781553652694 (cloth); 978-1-55365-638-8 (ebook).- Warner, Thomas T. (2004). Desert Meteorology. Cambridge University Press, 612 pages. 0-521-81798-6.

**อ่านเพิ่ม**
  year = 2010 - pages=365–366

**วิดีโอ**
 Treasure seekers : China's frozen desert, National Geographic Society (2001)

**แหล่งข้อมูลอื่น**
  Photos of area in China
หมวดหมู่:ทะเลทราย
การโยกย้ายประชากร

การโยกย้ายประชากร หรือ การแลกเปลี่ยนประชากร (Population transfer หรือ Population exchange) เป็นกระบวนการในการขนย้ายประชากรจำนวนมากจากภูมิภาคหนึ่งไปยังอีกภูมิภาคหนึ่งตามนโยบายที่กำหนดโดยรัฐหรือองค์การนานาชาติ ที่ส่วนใหญ่แล้วมาจากความแตกต่างของชาติพันธุ์หรือศาสนา การขับ หรือ การเนรเทศก็เป็นกระบวนการที่คล้ายคลึงกันแต่เป็นการกระทำต่อบุคคลหรือกลุ่มบุคคลเท่านั้น โดยทั่วไปแล้วประชากรที่ถูกโยกย้ายโดยวิธีนี้เป็นประชากรที่ถูกบังคับให้ทำการโยกย้ายมิใช่ด้วยความสมัครใจ ไปยังดินแดนที่อยู่ห่างไกลออกไปมาก ที่บางครั้งก็เป็นดินแดนที่ไม่เหมาะสมกับสภาพการดำรงชีวิต และเป็นอันตรายเป็นอันมากต่อผู้ถูกโยกย้าย นอกจากนั้นแล้วการโยกย้ายดังกล่าวก็ยังทำให้ผู้ถูกโยกย้ายต้องสูญเสียอสังหาริมทรัพย์ที่ไม่อาจจะนำติดตัวไปได้
ส่วน การแลกเปลี่ยนประชากร เป็นโยกย้ายแลกเปลี่ยนประชากรระหว่างสองชาติในขณะเดียวกัน เช่นการแลกเปลี่ยนที่เกิดขึ้นหลายครั้งในคริสต์ศตวรรษที่ 20 เช่นการแลกเปลี่ยนประชากรระหว่างกรีซและตุรกีหลังสมัยออตโตมัน และระหว่างอินเดีย และปากีสถาน/บังคลาเทศในการแบ่งแยกอินเดีย

**อ้างอิง**
 Sonn, Tamara (2004). A Brief History of Islam. Blackwell Publishing Limited. ISBN 1-4051-0900-9.- A. de Zayas, International Law and Mass Population Transfers, Harvard International Law Journal 207 (1975).- A. de Zayas, "The Right to the Homeland, Ethnic Cleansing and the International Criminal Tribunal for the Former Yugoslavia" Criminal Law Forum, Vol. 6, 1995, pp. 257-314.

**ดูเพิ่ม**
 การพลัดถิ่น- การลี้ภัย- การเนรเทศ- การโยกย้ายประชากรโดยกำลัง- การโยกย้ายประชากรทางการเมือง- การค้าทาส

**แหล่งข้อมูลอื่น**
  UN Report giving many details of historical population transfers and exchanges (continues at bottom of page)-  Freedom of Movement - Human rights and population transfer - UN report on legal status of population transfers-  Medieval Jewish expulsions from French territories date=2013-03-14 -  conceptwizard.com "History in a Nutshell" date=2012-11-03 , the source of population transfer statistics in the Middle East-  Forced population transfers in early Ottoman imperial strategy, a comparative thesis that treats the subject in some detail, and includes a general evaluation of the use of population transfers by states in the pre-modern period
หมวดหมู่:ประชากรศาสตร์
หมวดหมู่:การอพยพของมนุษย์
ฮาคาน

ฮาคาน (ハカン; Hakan) เป็นตัวละครจากเกม สตรีทไฟท์เตอร์ ปรากฏตัวครั้งแรกใน ซูเปอร์สตรีทไฟท์เตอร์ IV ในฐานะตัวละครใหม่ โดยเขาเป็นผู้ใช้ศิลปะการต่อสู้แบบมวยปล้ำน้ำมัน (Yağlı güreş) ซึ่งเป็นการต่อสู้แบบมวยปล้ำของตุรกีที่ใช้น้ำมันชโลมกายให้ลื่นขณะต่อสู้ โดยขณะที่ฮาคานตัวแห้งนั้นจะมีรูปแบบการโจมตีแบบพื้นๆเช่นเดียวกับนักสู้ทั่วไป แต่เมื่อร่างกายของเขาชุ่มน้ำมันแล้วจะมีพลังในการทุ่มที่พิเศษไปจากเดิม

**ประวัติตามท้องเรื่อง**
ฮาคานเป็นตัวแทนผู้ผลิตน้ำมันระดับจ้าวโลก และเป็นผู้นำวิชามวยปล้ำน้ำมัน มาใช้ในการต่อสู้ ส่วนแรงจูงใจที่นำให้เขามาร่วมศึกสตรีทไฟท์เตอร์นั้น ไม่ใช่เกียรติยศหรือการแก้แค้นเพื่อใครทั้งสิ้น แต่เขาต้องการอยากจะร่วมสนุกและอยากโชว์ฝีมือให้ภรรยากับลูกสาวทั้งเจ็ดของเขาได้ปลื้มกัน ตลอดจนเป็นการถือโอกาสเดินทางไปเพื่อหาสูตรใช้น้ำมันแบบสุดยอดมาใช้ทำกับข้าว เขาเป็นมวยปล้ำน้ำมันที่มีร่างกายใหญ่โต เน้นการใช้พลังในการต่อสู้ มีผิวกายสีแดง มีสีผมเป็นสีฟ้าอ่อนที่ดัดเป็นวงกลมโดยจัดให้อยู่ในแนวเดียวกันอย่างเป็นระเบียบ และไว้หนวด นอกจากนี้ เขายังสวมเข็มขัดที่มีสัญลักษณ์รูปหัวสิงโตสีทอง

**ข้อมูลจำเพาะ**
 ชื่อ : ฮาคาน (Hakan)- สัญชาติ : Turkey- วันเดือนปีเกิด : 13 พฤศจิกายน- ส่วนสูง : 190 เซนติเมตร- น้ำหนัก : 110 กิโลกรัม- กรุ๊ปเลือด : O- สิ่งที่ชอบ : ภรรยากับลูกสาวของเขา, จังโก้ และน้ำมัน- สิ่งที่เกลียด : บุหรี่ กับไฟ- อุลตร้าคอมโบ : ออยล์โคสเตอร์, ออยล์คอมบิเนชั่นโฮลด์

**ดูเพิ่ม**
 ซูเปอร์สตรีทไฟท์เตอร์ IV

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสาร MXG (สนพ. วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "ฮาคาน" -  เว็บไซต์บริษัทแคปคอมผู้ผลิตเกมสตรีทไฟท์เตอร์ 
หมวดหมู่:ตัวละครจากเกมสตรีทไฟท์เตอร์
บีเออี ซิสเต็มส์

บีเออี ซิสเต็มส์ พีแอลซี (BAE Systems plc) เป็นบริษัทผลิตยุทโธปกรณ์ และอากาศยานสัญชาติอังกฤษ มีสำนักงานใหญ่อยู่ที่เมืองฟาร์นโบโร แฮมป์เชอร์ ประเทศอังกฤษ  เป็นบริษัทผู้ผลิตอาวุธรายใหญ่อันดับสองของโลก รองจากโบอิง และอันดับหนึ่งของยุโรป
บีเออี ซิสเต็มส์ ก่อตั้งในปี ค.ศ. 1999 จากการควบรวมกิจการของสายการผลิตอุปกรณ์อีเล็คทรอนิคส์ทางทหาร และอู่ต่อเรือ ของมาร์โคนี อีเล็คทรอนิคส์ ซิสเต็มส์ (MES) กับสายการผลิตอากาศยาน กระสุนปืนใหญ่ และเรือรบของบริติชแอร์โรว์สเปซ (BAe) มีสายการผลิตทั้งเครื่องบินขับไล่ เครื่องบินพาณิชย์ เรือรบ เรือบรรทุกเครื่องบิน และเรือดำน้ำ  ทั้งยังร่วมทุนกับอีเอดีเอส ถือหุ้นในแอร์บัสอยู่ 20%

**แหล่งข้อมูลอื่น**
  BAE Systems web site
หมวดหมู่:บีเออี ซิมเต็มส์
หมวดหมู่:บริษัทของสหราชอาณาจักร
หมวดหมู่:ผู้ผลิตเครื่องบิน
หมวดหมู่:บริษัทที่ก่อตั้งในปี พ.ศ. 2542
หมวดหมู่:บีเออี ซิมเต็มส์

หมวดหมู่:บริษัทของสหราชอาณาจักร
หมวดหมู่:ผู้ผลิตเครื่องบิน
หมวดหมู่:หมวดหมู่ตั้งตามชื่อบริษัท‎
วิกิพีเดีย:เสนอบทความคัดสรร/ประวัติเภสัชกรรม

=== ประวัติเภสัชกรรม**
ประวัติเภสัชกรรม ถูกเสนอเมื่อ 12 มีนาคม พ.ศ. 2553 และจะได้รับการพิจารณาภายในวันที่ 26 มีนาคม พ.ศ. 2553
 เสนอชื่อโดย เอ็มสกาย
สนับสนุน 
# ผ่านครับ --Pitt 17:49, 26 มีนาคม 2553 (ICT)
#  สนับสนุนครับ --EQ San 07:12, 4 เมษายน 2553 (ICT)
คัดค้าน
#
#
เสนอแนะการปรับปรุง
# ผมว่าในส่วนเนื้อหา น่าจะพอเป็นได้เพียงบทความคุณภาพ เมื่อลองดูกับบทความคัดสรร ประวัติสาขาต่าง ๆ อย่าง :en:History of biology เนื้อหายุคกลางและสมัยใหม่ ยังดูน้อยอยู่
#* ผมว่าเนื้อหาหลักครบถ้วนนะครับ เพราะเภสัชกรรมเป็นสาขาย่อยลงไปอีก จะไปเปรียบเทียบกับชีววิทยาซึ่งเป็นสาขาใหญ่ของวิทยาศาสตร์ก็คงไม่ได้มั้งครับ เพราะชีวะเองก็ประกอบไปด้วยสาขาย่อยๆลงอีกเยอะมาก ทั้งพันธุกรรม สัตว์ พืช ด้านสรีระ + อื่นๆ แต่เภสัชกรรมเป็นสาขาย่อยของทั้งฝั่งการแพทย์และเคมี เพราะเภสัชเองก็มีสาขาย่อยในตัวเองอีกไม่มากอะครับ แต่เดี๋ยวผมจะลองไปหาเนื้อหามาเพิ่มเติมนะครับ --เอ็มสกาย 12:25, 13 มีนาคม 2553 (ICT)
#** คือผมว่าเนื้อหา ยังพร่อง อยู่มาก ต้องการเพิ่มเนื้อหา เท่าที่ดูไทม์ไลน์ในยุคกลาง มี 4 หัวข้อใหญ่ที่พูดคื 1.การตั้ง Apothecary Shop 2.กฎหมาย Magna Charta of the Professional of Pharmacy 3.ทำเภสัชตำรับ 4.ตั้งบริษัท "Master, Wardens and Society of the Art and Mystery of the Apothecaries of the City of London" ส่วนในสมัยใหม่ ที่พูดถึงคือ 1.ย่อหน้าแรกพูดถึงเภสัชกรรมสหรัฐอเมริกา 2. ย่อหน้า 2 พูดถึง เภสัชอุตสาหกรรมหรืออุตสาหกรรมการผลิตยา การตั้งวิทยาลัยเภสัชศาสตร์แห่งฟิลาเดเฟีย และการจัดตั้งสมาคมทางเภสัชกรรมอเมริกัน 3.การควบคุมการประกอบโรคศิลปะโดยรัฐบาล หากเป็นบทความคัดสรรด้วยเนื้อหาเพียงเท่านี้ ผมคิดว่ายังห่างไกลครับ ควรรวบรวมข้อมูลเพิ่มอีกครับ --Sry85 13:28, 13 มีนาคม 2553 (ICT)
# เนื้อหาส่วน เภสัชกรรมในประเทศไทย น่าจะย้ายไปสร้างเป็นบทความใหม่ เพราะทำให้บทความ ดูไม่เป็นมุมมองที่สากล มีเนื้อหาที่ยาวกว่าส่วนอื่นอย่างมาก --Sry85 13:06, 13 มีนาคม 2553 (ICT)
#* ขอปรึกษาครับว่าถ้าแยกไปแล้วยังต้องคงสรุปเนื้อหาบางส่วนในหน้านี้หรือเปล่าครับ --เอ็มสกาย 13:19, 13 มีนาคม 2553 (ICT)
#** คงไว้ก็ดีครับ --Horus | พูดคุย 13:23, 13 มีนาคม 2553 (ICT)
#*** ต้องดูที่เนื้อหา ว่า มีส่วนใดในประวัติเภสัชกรรมไทย ที่ถือว่ามีส่วนหนึ่งในประวัติเภสัชกรรมโลก ถ้าไม่มี ไม่สำคัญพอ ก็สร้างบทความใหม่ในหัวข้อ ดูเพิ่ม แต่ถ้าสำคัญในประวัติศาสตร์ก็เพิ่มเติมเข้าเนื้อหา --Sry85 13:38, 13 มีนาคม 2553 (ICT)
#***ผมว่าน่าจะคงมีบางส่วนเอาไว้ในหน้านี้ครับ --MuanN 14:42, 14 มีนาคม 2553 (ICT)
# ผมได้ติด อ้างอิง บางจุดในย่อหน้าแรกนะครับ รบกวนเพิ่มแหล่งอ้างอิงด้วย --Horus | พูดคุย 13:35, 13 มีนาคม 2553 (ICT)
#* ที่ติดแหล่งอ้างอิงไว้จริงๆในตัวบทความมีแหล่งอ้างอิงไว้อยู่แล้วนะครับ แต่ผมจะติดเพิ่มที่ส่วนสรุปด้วยแล้วกัน --เอ็มสกาย 14:09, 13 มีนาคม 2553 (ICT)
# ส่วนสรุปน่าจะสรุปส่วนเนื้อหาทั้งหมด ส่วนใดที่ไม่มีในเนื้อหา ไม่ควรมีในย่อหน้าสรุป และส่วนใดที่มีในเนื้อหา ควรมีในย่อหน้าสรุปด้วยครับ --Horus | พูดคุย 13:35, 13 มีนาคม 2553 (ICT)
#* ผมคิดว่าส่วน (ประวัติเภสัชกรรม) ยุคโบราณ, ยุคกลาง กับ ยุคใหม่ ไม่ค่อยสมดุลกันเลยครับ "ยุคโบราณ" เหมือนจะมีมากกว่าหัวข้ออื่นมาก คิดว่าควรจัดรูปแบบใหม่บ้างครับ --Horus | พูดคุย 03:07, 28 มีนาคม 2553 (ICT)
ประเทศกัมพูชาในเอเชียนเกมส์ 2010

ประเทศกัมพูชา เข้าร่วมแข่งขันกีฬากีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) ณ เมืองกว่างโจว มณฑลกวางตุ้ง ประเทศจีน ระหว่างวันที่ 12 พฤศจิกายน – 27 พฤศจิกายน พ.ศ. 2553 ในครั้งนี้กัมพูชาได้ส่งนักกีฬาเข้าร่วมการแข่งขันทั้งหมด 22 คน เจ้าหน้าที่ 13 คน ใน 8 ชนิดกีฬา

**30px กรีฑา**
นักกีฬา 2 คน เจ้าหน้าที่ 1 คน

**30px เทควันโด**
นักกีฬา 4 คน เจ้าหน้าที่ 2 คน

**30px เทนนิส**
นักกีฬา 2 คน เจ้าหน้าที่ 1 คน

**30px มวยปล้ำ**
นักกีฬา 4 คน เจ้าหน้าที่ 2 คน

**30px มวยสากล**
นักกีฬา 2 คน เจ้าหน้าที่ 1 คน

**30px วอลเลย์บอลชายหาด**
นักกีฬา 4 คน เจ้าหน้าที่ 2 คน

**30px ว่ายน้ำ**
นักกีฬา 2 คน เจ้าหน้าที่ 1 คน

**30px หมากรุกจีน**
นักกีฬา 2 คน เจ้าหน้าที่ 1 คน

**อ้างอิง**
หมวดหมู่:ชาติในเอเชียนเกมส์ 2010
หมวดหมู่:กีฬาในประเทศกัมพูชา
ทุพภิกขภัยในไอร์แลนด์

__NOTOC__
ความอดอยากในไอร์แลนด์ อาจจะหมายถึง- ทุพภิกขภัยในไอร์แลนด์ (ค.ศ. 1740–1741)- ทุพภิกขภัยในไอร์แลนด์ (ค.ศ. 1845-1849)- ความอดอยากในไอร์แลนด์ (ค.ศ. 1879)
หมวดหมู่:ทุพภิกขภัยในไอร์แลนด์
ประเทศมาเลเซียในเอเชียนเกมส์ 2010

ประเทศมาเลเซีย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จะจัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553

**เหรียญรางวัลตามชนิดกีฬา**

**อ้างอิง**
มาเลเซีย
ประเทศอินโดนีเซียในเอเชียนเกมส์ 2010

ประเทศอินโดนีเซีย เข้าร่วมแข่งขันกีฬาเอเชียนเกมส์ ครั้งที่ 16 ค.ศ. 2010 (พ.ศ. 2553) จัดขึ้นที่ เมืองกว่างโจว มณฑลกวางตุ้ง สาธารณรัฐประชาชนจีน ระหว่างวันที่ 12 พฤศจิกายน ถึง 27 พฤศจิกายน พ.ศ. 2553

**เหรียญรางวัล**

**อ้างอิง**
อินโดนีเซีย
วันพาย

วันพาย (Pi Day) และ วันการประมาณค่าพาย (Pi Approximation Day) เป็นรายชื่อวันสำคัญสำหรับการเฉลิมฉลองอย่างไม่เป็นทางการ 2 วัน ซึ่งจัดขึ้นเพื่อเฉลิมฉลองค่าคงตัวทางคณิตศาสตร์ π (พาย) ได้แก่ 14 มีนาคม และ 22 กรกฎาคม
สาเหตุที่ยึดถือวันที่ 14 มีนาคมของทุกปีเป็น "วันพาย" เนื่องจากเลขนัยสำคัญสามตัวแรกของค่าพาย คือ 3.14  นอกจากนั้น วันดังกล่าวยังเป็นวันเกิดของอัลเบิร์ต ไอนสไตน์ และเหตุการณ์ทั้งสองมักจะจัดการฉลองพร้อมกันในวันเดียวกัน
วันการประมาณค่าพายจัดขึ้นเมื่อวันที่ 22 กรกฎาคม เช่นกัน เนื่องจากอาร์คิมีดีสมักจะประมาณค่าพายอยู่ที่ 22/7 อย่างไรก็ตาม มันอาจถูกพิจารณาว่านำไปสู่ความเข้าใจผิดได้ ดังที่วันดังกล่าวถูกเรียกว่าเป็น "วันการประมาณค่า" (แต่พายเป็นจำนวนอตรรกยะ) และ 22/7 เป็นค่าที่ใกล้เคียงของพายมากกว่า 3.14 วันที่ 14 มีนาคมจึงมักถูกจัดขึ้นในประเทศซึ่งใช้รูปแบบเดือน/วัน และวันที่ 22 กรกฎาคม มักถูกจัดขึ้นในประเทศที่ใช้รูปแบบวัน/เดือน
เมื่อวันที่ 14 มีนาคม 2015 เวลา 9.26 น. 53 วินาที ถือเป็นโอกาสพิเศษที่วันพายเรียงตรงตามค่าคงตัวสิบตัวแรกของพาย (3/14/15 9.26.53) โดยเหตุการณ์นี้จะเกิดขึ้นอีกครั้งในอีกหนึ่งร้อยปีข้างหน้า

**อ้างอิง**
หมวดหมู่:วันสำคัญ
หมวดหมู่:พาย (ค่าคงตัว)
พาย
ข้อตกลงพักรบอูล์ม

ข้อตกลงพักรบอูล์ม (Waffenstillstand von Ulm; Truce of Ulm) หรืออาจเรียกว่า สนธิสัญญาอูล์ม (Treaty of Ulm) ถูกลงนามในอูล์ม เมื่อวันที่ 14 มีนาคม ค.ศ. 1647 ระหว่างฝรั่งเศส สวีเดน และบาวาเรีย ข้อตกลงพักรบดังกล่าวเป็นผลมาจากการรุกรานบาวาเรียร่วมกันของฝรั่งเศสและสวีเดนระหว่างสงครามสามสิบปี ทั้งสองประเทศบังคับให้แม็กซิมิเลียนที่ 1 พรินซ์อีเล็คเตอร์แห่งบาวาเรีย ลงนามในข้อตกลงพักรบและประกาศยกเลิกเป็นพันธมิตรกับจักรพรรดิเฟอร์ดินานด์ที่ 3 อย่างไรก็ตาม พระองค์ละเมิดข้อตกลงดังกล่าวและดำเนินนโยบายเป็นพันธมิตรกับจักรพรรดิเฟอร์ดินานด์ในฤดูใบไม้ร่วงปีเดียวกัน

**แหล่งข้อมูลอื่น**
  Thirty Years' War date=2009-10-21 -  The Encyclopedia of World History 2001 date=2007-10-26 
หมวดหมู่:สนธิสัญญาเกี่ยวข้องกับจักรวรรดิโรมันอันศักดิ์สิทธิ์
ปีไร้ฤดูร้อน

ปีไร้ฤดูร้อน หรือ ปีแห่งความยากเข็ญ (Year Without a Summer หรือ Poverty Year หรือ Year There Was No Summer หรือ Eighteen Hundred and Froze to Death) คือปี ค.ศ. 1816 ซึ่งเป็นปีที่อากาศในช่วงฤดูร้อนผิดจากปกติที่มีผลในการทำลายพืชพันธุ์ธัญญาหารของยุโรปเหนือ, ตะวันออกเฉียงเหนือของสหรัฐอเมริกา และ แคนาดา นักประวัติศาสตร์ จอห์น ดี. โพสต์เรียกช่วงเวลานี้ว่าเป็น “ช่วงเวลาแห่งวิกฤตการณ์อันยากเข็ญครั้งยิ่งใหญ่ครั้งสุดท้ายในโลกตะวันตก”
โดยทั่วไปแล้วก็ถือว่าอากาศที่ผิดปกติมีสาเหตุมาจากปัจจัยหลายอย่างที่รวมทั้งระดับการผันแปรของรังสีบนดวงอาทิตย์ที่ต่ำกว่าปกติมาก และฤดูหนาวที่เกิดจากภูเขาไฟระเบิด เหตุการณ์หลังเกิดจากการระเบิดของภูเขาไฟหลายครั้งที่จบลงด้วยการระเบิดของภูเขาไฟตัมโบราในอินโดนีเซียในปี ค.ศ. 1815 ซึ่งเป็นการระเบิดของภูเขาไฟครั้งที่ใหญ่ที่สุดเท่าที่ทราบในรอบ 1,600 ปี

**อ้างอิง**

**ดูเพิ่ม **
 ภัยพิบัติต่อสิ่งแวดล้อม 

**แหล่งข้อมูลอื่น**
  Eighteen Hundred and Froze To Death-  List of Large Holocene Eruptions (VEI > 4) from the Smithsonian Global Volcanism Program date=2012-01-17 
หมวดหมู่:ทุพภิกขภัย
หมวดหมู่:การปะทุของภูเขาไฟ
หมวดหมู่:ภัยพิบัติต่อสิ่งแวดล้อม
หมวดหมู่:ประวัติศาสตร์ภูมิอากาศ
หมวดหมู่:ภัยธรรมชาติ
หมวดหมู่:เหตุการณ์ในทวีปยุโรป
หมวดหมู่:เหตุการณ์ในทวีปอเมริกาเหนือ
ประวัติผู้ป่วย

การซักประวัติผู้ป่วยผ่านระบบสุขภาพทางไกล
ประวัติผู้ป่วย (medical history) คือข้อมูลที่แพทย์ได้จากผู้ป่วยด้วยการถามคำถามเฉพาะ โดยผู้ให้ประวัติอาจเป็นผู้ป่วยเองหรือผู้อื่นที่สามารถให้ข้อมูลได้ก็ได้ จุดประสงค์ของการเก็บข้อมูลเหล่านี้คือเพื่อใช้สร้างคำวินิจฉัยที่จะนำไปสู่แนวทางการดูแลรักษาผู้ป่วยที่เหมาะสม ข้อมูลที่ได้จากผู้ป่วยหรือผู้ใกล้ชิดเหล่านี้เรียกว่าอาการ (symptom) ซึ่งแตกต่างจากอาการแสดง (sign) โดยที่อาการแสดงนั้นจะเป็นสิ่งที่ได้จากการตรวจโดยบุคลากรทางการแพทย์ การเข้ารับบริการทางสาธารณสุขส่วนใหญ่จะมีขั้นตอนของการซักประวัติเป็นส่วนหนึ่งของการให้บริการเสมอ ประวัติผู้ป่วยนั้นอาจมีจุดสนใจหรือความละเอียดแตกต่างกันไปตามแต่ละสถานการณ์ เช่น paramedic ที่ไปกับรถพยาบาลอาจถามเฉพาะชื่อ ประวัติอาการสำคัญปัจจุบัน ประวัติแพ้สารต่าง ๆ เป็นต้น ในทางกลับกัน ประวัติทางจิตเวชอาจยาวและมีความละเอียดมาก เนื่องจากรายละเอียดบางอย่างในชีวิตของผู้ป่วยอาจมีความสำคัญในการกำหนดแนวทางการดูแลรักษาผู้ป่วยที่มีอาการทางจิตเวช
ข้อมูลที่ได้จากการซักประวัตินั้นเมื่อใช้ร่วมกับการตรวจร่างกายจะทำให้แพทย์สามารถกำหนดคำวินิจฉัยและแนวทางการรักษาได้ หากยังไม่สามารถวินิจฉัยได้แพทย์อาจให้คำวินิจฉัยเบื้องต้น (provisional diagnosis) ไว้ก่อนและเพิ่มสาเหตุอื่นที่เป็นไปได้ในลักษณะของการวินิจฉัยแยกโรค (differential diagnosis) ร่วมกันไปตามลำดับของความน่าจะเป็น แผนการดูแลรักษาอาจต้องมีการตรวจเพิ่มเติมเพื่อให้ได้ข้อมูลเพิ่มมาใช้ในการวินิจฉัย

**ขั้นตอน**
โดยทั่วไป แพทย์จะถามคำถามเพื่อให้ได้ข้อมูลดังต่อไปนี้- ข้อมูลทั่วไปเกี่ยวกับผู้ป่วย (patient profile) ชื่อ เพศ อายุ น้ำหนัก อาชีพ- อาการนำ (chief complaint) คืออาการหลักที่ทำให้ผู้ป่วยต้องมาพบแพทย์และระยะเวลา (เช่น เจ็บหน้าอกมา 4 ชั่วโมง)- ประวัติปัจจุบัน (present illness) คือรายละเอียดของอาการนำ- ประวัติอดีต (past history) คือประวัติเจ็บป่วยในอดีตที่อาจเกี่ยวข้องกับการเจ็บป่วยปัจจุบัน นับรวมถึงประวัติเคยรับการผ่าตัด (เช่น เคยรับการผ่าตัดช่องท้องเมื่อ 2 ปีก่อน) โรคประจำตัวต่าง ๆ (เช่น เบาหวาน)- ประวัติส่วนตัว (personal history) ส่วนนี้มักรวมถึงประวัติแพ้ (allergy) ทั้งแพ้ยาและสารอื่นๆ, ประวัติสารเสพติด สุรา บุหรี่- ประวัติครอบครัว (family history) คือประวัติเกี่ยวกับสุขภาพของครอบครัว โรคประจำตัวในครอบครัว โดยเฉพาะที่อาจเกี่ยวข้องกับการเจ็บป่วยปัจจุบัน- ประวัติสังคมเศรษฐกิจ (socioeconomic history)- ประวัติทางเพศ (sexual history) เช่น ประจำเดือน เพศสัมพันธ์ การป้องกัน การคุมกำเนิด เป็นต้น- การทบทวนตามระบบ (review of systems) คือการเจ็บป่วยและสุขภาพทั่วไป ไล่ถามตามระบบอวัยวะต่าง ๆ เช่น ระบบทั่วไป ระบบผิวหนัง ระบบไหลเวียนโลหิต ฯลฯ
การซักประวัติอาจเป็นการซักประวัติกว้าง ๆ (comprehensive history taking) เช่นที่นักเรียนแพทย์ปฏิบัติ หรือเฉพาะเจาะจง (itirative) เช่นที่แพทย์ทั่วไปปฏิบัติก็ได้

**ดูเพิ่ม**
 เวชระเบียน

**อ้างอิง**
หมวดหมู่:คำศัพท์แพทย์
หมวดหมู่:เวชปฏิบัติทั่วไป
ทุพภิกขภัยในประเทศรัสเซีย ค.ศ. 1921–1922

ไฟล์:Pomogi.jpg|thumb|260px |“ช่วยด้วย” โปสเตอร์รัสเซียจาก ค.ศ. 1921
ทุพภิกขภัยในประเทศรัสเซีย ค.ศ. 1921–1922 (Russian famine of 1921–1922 หรือ Povolzhye famine) เป็นทุพภิกขภัยที่เกิดขึ้นเริ่มขึ้นในฤดูใบไม้ผลิของปี ค.ศ. 1921 และยืดยาวจนถึงปีต่อมา ทุพภิกขภัยครั้งนี้เป็นเหตุการณ์ที่รุนแรงที่เกิดขึ้นในรัสเซียบอลเชวิค ที่มีผู้เสียชีวิตไปกว่า 5 ล้านคนส่วนใหญ่ในภูมิภาควอลกา-ยูรัล
ความอดอยากครั้งนี้มีสาเหตุมาจากปัจจัยของการขัดจังหวะการสร้างผลิตผลทางเกษตรกรรม ที่เริ่มมาตั้งแต่สงครามโลกครั้งที่หนึ่งและดำเนินต่อมาจนตลอดความยุ่งเหยิงที่เกิดขึ้นระหว่างการปฏิวัติรัสเซีย ค.ศ. 1917 และ สงครามกลางเมืองรัสเซีย ความอดอยากครั้งนี้รุนแรงถึงขั้นวิกฤติการณ์ และความขาดการรับรู้ถึงสถานการณ์ของผู้บริหารระดับท้องถิ่นก็ยิ่งเพิ่มความเลวร้ายให้แก่ปัญหาหนักยิ่งขึ้น ตัวอย่างเช่นระหว่างฤดูร้อนของปี ค.ศ. 1921 ครึ่งหนึ่งของดินแดนเกษตรกรรมในไครเมียถูกทำลายไปเพราะความแห้งแล้ง แต่เจ้านายระดับท้องถิ่นก็มิได้รายงานของความช่วยเหลือมาจนกระทั่งเดือนพฤษภาคม ค.ศ. 1922 ความอดอยากรุนแรงจนกระทั่งผู้คนต้องบริโภควัชพืช หรือสิ่งที่แทนอาหาร เป็นอาหาร และในบางกรณีถึงกับมีการฆ่ากินกันเองเพื่อพยายามรักษาเมล็ดพันธุ์พืชไว้ปลูก

**อ้างอิง**

**ดูเพิ่ม**
 ความอดอยาก
หมวดหมู่:ทุพภิกขภัยในรัสเซีย
หมวดหมู่:เหตุการณ์ในประเทศรัสเซีย
หมวดหมู่:รัสเซียในคริสต์ทศวรรษ 1920
หมวดหมู่:ประวัติศาสตร์รัสเซีย
จูริ

จูริ (한주리; ハン・ジュリ; Juri Han) เป็นตัวละครจากเกม สตรีทไฟท์เตอร์ ปรากฏตัวครั้งแรกใน ซูเปอร์สตรีทไฟท์เตอร์ IV ในฐานะตัวละครชาวเกาหลีรายแรกของสตรีทไฟท์เตอร์ โดยเธอเป็นผู้ใช้ศิลปะการต่อสู้แบบเทควันโด้ในการต่อสู้ และดวงตาซ้ายของเธอสามารถส่องแสงได้ จูริเป็นตัวละครที่มีรูปแบบการป้องกันและการชกเพียงเล็กน้อย แต่เน้นการโจมตีด้วยการเตะเป็นส่วนใหญ่ โดยเธอเป็นนักสู้ที่มีความคล่องตัวในการต่อสู้สูง และมักจะมองเห็นคู่ต่อสู้ของเธอเป็นเพียงของเล่นชิ้นหนึ่งสำหรับเธอเท่านั้น

**ประวัติตามท้องเรื่อง**
จูริ ฝึกวิชาเทควันโด้เมื่ออายุได้ 15 ปี บิดาของเธอเป็นนักกฎหมายในองค์กรอาชญากรรม และจูริได้สูญเสียบิดาพร้อมกับตาซ้ายของเธอในภายหลัง ทางองค์กร S.I.N.จึงได้มอบดวงตาใหม่ให้กับเธอ ซึ่งมีระบบพลังแห่งฮวงจุ้ยแฝงอยู่ และดูเหมือนว่าคู่ปรับคนสำคัญของเธอคือ เวก้า ผู้เป็นหัวหน้าองค์การชาโดลู รวมไปจนถึง ชุนลี กับแคมมี่ ซึ่งเป็นตัวละครเพศหญิงจากเกมเดียวกัน ทั้งนี้ รูปแบบบางส่วนของจูริ ดูคล้ายกับ โจลีน ซึ่งเป็นตัวละครเอกจากการ์ตูนเรื่อง โจโจ้ ล่าข้ามศตวรรษ ภาค Stone Ocean โดยทั้งคู่ต่างไว้มวยผมทรงเดียวกัน นอกเหนือไปกว่านั้น โจลีนมีสิ่งประดับเป็นผีเสื้อ ในขณะที่จูริมีสิ่งประดับเป็นแมงมุม

**ข้อมูลจำเพาะ**
 ชื่อ : ฮัน จูริ (한주리)- สัญชาติ : South Korea- วันเดือนปีเกิด : 1 มกราคม (วันขึ้นปีใหม่)- ส่วนสูง : 165 เซนติเมตร- สัดส่วน : อก 88 ซม. เอว 56 ซม. สะโพก 85 ซม.- น้ำหนัก : 46 กิโลกรัม- กรุ๊ปเลือด : AB- สิ่งที่ชอบ : อาหารรสเผ็ด, แมงมุม (จูริ ชอบแมงมุม แต่ริวเกลียดแมงมุม)- สิ่งที่เกลียด : ชายชั่ว กับกฎกติกา- อุลตร้าคอมโบ : เฟงจุยเอนจิน, ไคเซ็น ดันไคราคุ

**ดูเพิ่ม**
 ซูเปอร์สตรีทไฟท์เตอร์ IV

**อ้างอิง**
 นิตยสารเกมแม็กออนไลน์ (สนพ.อนิเมทกรุ๊ป)- นิตยสาร MXG (สนพ. วิบูลย์กิจ)

**แหล่งข้อมูลอื่น**
  ข้อมูลที่เกี่ยวข้องกับ "จูริ" -  เว็บไซต์บริษัทแคปคอมผู้ผลิตเกมสตรีทไฟท์เตอร์ 
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครที่เป็นนักเทควันโด
หมวดหมู่:ตัวละครชาวเกาหลีใต้ในวิดีโอเกม
หมวดหมู่:บอสวิดีโอเกม
หมวดหมู่:ตัวละครหญิงในวิดีโอเกม
หมวดหมู่:ตัวละครที่มีตาข้างเดียว
แบนาเกกาเซอนัก

แบนาเกกาเซอนัก (Beynac-et-Cazenac,  ฟังเสียง) เป็นเมืองในจังหวัดดอร์ดอญในแคว้นอากีแตนในประเทศฝรั่งเศส ที่ตั้งอยู่ทางตะวันตกเฉียงใต้ของประเทศ ตัวเมืองเป็นที่ตั้งของปราสาทแบนัก
แบนาเกกาเซอนักได้รับเลือกให้เป็นหนึ่งในหมู่บ้านที่งดงามที่สุดในฝรั่งเศส โดยสมาคมเลปลูว์โบวีลาฌเดอฟร็องส์ (Les Plus Beaux Villages de France)

**อ้างอิง**

**ดูเพิ่ม**
 หน่วยการบริหารของประเทศฝรั่งเศส - จังหวัดในประเทศฝรั่งเศส

**แหล่งข้อมูลอื่น**
หมวดหมู่:เมืองในจังหวัดดอร์ดอญ
หมวดหมู่:เมืองโบราณในประเทศฝรั่งเศส
หมวดหมู่:เลปลูว์โบวีลาฌเดอฟร็องส์
หมวดหมู่:สถานที่ท่องเที่ยวในประเทศฝรั่งเศส
วิกิพีเดีย:เสนอบทความคุณภาพ/มะเร็งท่อน้ำดี

=== มะเร็งท่อน้ำดี**
มะเร็งท่อน้ำดี ถูกเสนอเมื่อ 12 มีนาคม พ.ศ. 2553 และจะได้รับการพิจารณาภายในวันที่ 26 มีนาคม พ.ศ. 2553
 เสนอชื่อโดย MuanN
จริงๆ ก็ดูเหมือนจะยังแค่แปลเสร็จมากกว่าครับ ถึงอย่างไรบทความต้นฉบับก็เป็นบทความคัดสรร น่าจะพอแก้ไขเพิ่มเติมได้ครับ --MuanN 00:12, 13 มีนาคม 2553 (ICT)
สนับสนุน 
#  มีประโยชน์ดีครับ --B20180 08:29, 20 มีนาคม 2553 (ICT)
#
คัดค้าน
#
#
เสนอแนะการปรับปรุง
# อะไรที่ควรทับศัพท์เป็นภาษาไทยได้ก็ควรทำนะครับ --Horus | พูดคุย 00:16, 13 มีนาคม 2553 (ICT)
#*ผมทับศัพท์เต็มที่แล้วครับ บางคำผมยังกลัวว่าจะถูกถือว่าเป็นการสร้างคำใหม่ด้วยซ้ำไป (เช่น การสร้างภาพท่อน้ำดีด้วยการเจาะผ่านผิวหนังและตับ, การสร้างภาพทางเดินน้ำดีและตับอ่อนด้วยเรโซแนนซ์แม่แหล็ก) ถ้ามีอย่างอื่นทับได้อยากขอความช่วยเหลือด้วยครับ --MuanN 00:20, 13 มีนาคม 2553 (ICT)
#** คุณคงจำบทความการระบาดของไข้หวัดใหญ่สายพันธุ์ใหม่ 2009 ที่ผมแปลได้ใช่ไหมครับ ส่วนใหญ่ผมลองพิมพ์ศัพท์เฉพาะใน google แล้วดูว่ามันจะโผล่คำภาษาไทยอะไรขึ้นมาบ้างนะครับ คุณอาจจะลองใช้วิธีนี้ดู --Horus | พูดคุย 00:24, 13 มีนาคม 2553 (ICT)
# ลิงก์แดงเยอะมากเลยครับ อยากให้สร้างบทความรองรับในบางส่วน อาทิเช่น  targeted therapy, photodynamic therapy, endoscopic ultrasound, ampulla of vater เป็นต้นครับ หรือไม่ก็อธิบายย่อๆก็ได้ครับ หลังตัวบทความว่ามันคืออะไร อย่างตรง endoscopic ultrasound ก็ได้ครับ ส่วนศัพท์ทางการแพทย์ผมก็เข้าใจครับว่ามันเยอะมาก(กกกกก) ครั้นจะมาทับศัพท์หมดก็คงจะไม่ได้ แต่อย่างตรง cytokeratin, carcinoembryonic antigen และ mucin ก็คงทับศัพท์ได้เลยมั้งครับ วงเล็บภาษาอังกฤษไว้ข้างหลังก็พอ   --เอ็มสกาย 01:13, 13 มีนาคม 2553 (ICT)
#*สร้างบทความ targeted therapy แล้ว โดยคงชื่อบทความไว้เป็นภาษาอังกฤษเพราะยังไม่มีคำไทยใช้ --MuanN 01:38, 13 มีนาคม 2553 (ICT)
#*เปลี่ยนข้อความ cytokeratin, carcinoembryonic antigen และ mucin เป็น ไซโตเคราติน (cytokeratin) คาร์ซิโนเอมบริโอนิกแอนติเจน (carcinoembryonic antigen) และมิวซิน แล้วครับ โดย cytokeratin, carcinoembryonic antigen ไม่มีคำอ่านที่ลงตัวใช้ทั่วไป ส่วนมิวซินมีคำอ่านที่ลงตัวใช้ทั่วไปครับ --MuanN 01:40, 13 มีนาคม 2553 (ICT)
# อ้างอิงยาวเลยอยากให้ทำเป็นแถบเลื่อนแบบเนลสัน มันเดลากับแก้ตัวหนังสือแดงบางส่วนน่ะครับ (เดี๋ยววันหลังอาจจะมาช่วย Voteให้) --B20180 20:17, 15 มีนาคม 2553 (ICT)
#*เข้าท่าดีครับ เพิ่งรู้ว่าทำได้ --MuanN 22:52, 15 มีนาคม 2553 (ICT)
#** ครับ และอยากแนะนำอีกนิดครับ ตรงหัว แม่แบบ:Digestive system neoplasia กับ แม่แบบ:Epithelial neoplasms ในคำว่า เนื้องอกของระบบย่อยอาหาร , 150-159/211 , Glandular and epithelial neoplasm , Neoplasm และ ICD-O ตัวหนังสือแดงดูเด่น เลยอยากให้มีเรื่องที่ว่านี้เพื่อลดตัวแดง (แบบเดียวกันกับตรงส่วนหัวของ แม่แบบ:Street Fighter characters น่ะครับ) หรือไม่ก็เอา  ออกไปก่อนก็ได้ครับ (อันนี้เป็นเพียงความเห็นส่วนตัวนะครับ จะทำตามหรือไม่ก็ได้) --B20180 20:14, 17 มีนาคม 2553 (ICT)
มีดโบวี

มีดโบวี
มีดโบวี่ (Bowie Knife) มีดโบวี่กำเนิดมาจากการออกแบบของ Rezin P. Bowie ถูกออกแบบมาสำหรับ ล่าสัตว์ และต่อสู้ โดยมีลักษณะคล้ายมีดทำครัว ส่วนมีดโบวี่ที่เราคุ้นเคย (S Guard Bowie) เป็นแบบของ James "Jim" Bowie ซึ่งโด่งดังมาจากสงครามอลาโม (Alamo war)

**อ้างอิง**
  มีด date=2021-06-25 
หมวดหมู่:มีด
การรักษาแบบมุ่งเป้า

การรักษาแบบมุ่งเป้า (targeted therapy)  เป็นวิธีการรักษาด้วยยาอย่างหนึ่งโดยใช้ยาที่ยับยั้งการเจริญเติบโตของเซลล์มะเร็งด้วยวิธีการไปทำปฏิกิริยากับโมเลกุลเป้าหมาย (targeted molecule) ที่จำเป็นต่อการเจริญของเซลล์มะเร็ง แทนที่จะไปยับยั้งการเจริญของเซลล์ที่มีการแบ่งตัวเร็วอย่างเคมีบำบัดทั่วไป ทางทฤษฎีแล้วการรักษามะเร็งแบบมุ่งเป้า น่าจะได้ประสิทธิภาพดีกว่าและเป็นอันตรายต่อเซลล์ปกติน้อยกว่าการรักษาในปัจจุบัน
แม้ในภาษาอังกฤษการใช้คำนี้ก็ยังมีความไม่แน่นอนอยู่ โดยบางครั้งมีการกล่าวว่าการรักษาด้วยวิธีเหล่านี้นั้นยังมีความจำเพาะไม่มากพอ คำ targeted therapy นี้หลายครั้งก็ยังถูกใส่เครื่องหมายคำพูดเอาไว้ (เช่น ใช้เป็น "targeted therapy" หรือ 'targeted therapy')

**อ้างอิง**
หมวดหมู่:วิทยามะเร็ง
หมวดหมู่:วิธีการรักษามะเร็ง
หมวดหมู่:เคมีบำบัด
หมวดหมู่:ยา
การตัดเนื้อออกตรวจ

การตัดเนื้อออกตรวจ (biopsy) เป็นการตรวจทางการแพทย์อย่างหนึ่งโดยเป็นการนำเอาเซลล์หรือเนื้อเยื่อออกจากร่างกายผู้ป่วยที่มีชีวิตอยู่เพื่อนำไปตรวจเพิ่มเติมว่ามีโรคที่สงสัยหรือไม่ โดยทั่วไปเนื้อเยื่อที่นำออกมานี้จะได้รับการตรวจด้วยกล้องจุลทรรศน์โดยนักพยาธิวิทยาหรือพยาธิแพทย์ และยังสามารถนำไปตรวจวิเคราะห์ทางเคมีได้ด้วย

**อ้างอิง**
หมวดหมู่:พยาธิวิทยา
หมวดหมู่:หัตถการทางศัลยศาสตร์
หมวดหมู่:การตรวจทางห้องปฏิบัติการทางการแพทย์
ป้อมริบาต

ไฟล์:TUNISIE MONASTIR RIBAT 04.jpg|thumb|260px |ริบาตที่โมนาสเตียร์ในตูนิเซีย
ป้อมริบาต (Ribat, رباط  ออกเสียง) มาจากภาษาอาหรับว่า “رباط” ที่แปลว่า “ที่พัก” หมายถึงป้อมขนาดเล็กที่สร้างตามพรมแดนในช่วงปีแรกของการพิชิตแอฟริกาเหนือโดยอุมัยยะห์เพื่อเป็นที่พักของทหารอาสาสมัครที่เรียกว่า “murabitun” ป้อมเหล่านี้ต่อมากลายเป็นสถานที่สำหรับพิทักษ์เส้นทางการค้า และ ศูนย์กลางของประชาคมมุสลิมที่อยู่ห่างไกล
ต่อมาป้อมริบาตก็กลายมาเป็นที่พักสำหรับนักเดินทางบนเส้นทางการค้า (สถานีคาราวาน) ที่พักหลบภัยสำหรับนักรหัสยิก (mystic) ในข้อหลังนี้อาจจะเป็นบ่อเกิดของลัทธิซูฟีย์ และโรงเรียนสอนศาสนาของซูฟีย์ที่แพร่ขยายไปทั่วทางตอนเหนือของแอฟริกาไปยังซาฮารา และ แอฟริกาตะวันตก

**อ้างอิง**
  Cache of The Ribat by Hajj Ahmad Thomson, 23 06 2007.-  "The Ribats in Morocco and their influence in the spread of knowledge and tasawwuf" date=2008-07-24  from: al-Imra'a al-Maghribiyya wa't-Tasawwuf (The Moroccan Woman and Tasawwuf in the Eleventh Century) by Mustafa 'Abdu's-Salam al-Mahmah)-  Ribat of Soussa, Muslim invention of rib vaulting? on muslimheritage.com, dated 23 February 2003.- Majid Khadduri. War And Peace in the Law of Islam. Johns Hopkins Press, (1955) ISBN 1584776951. p.81.- Hassan S. Khalilieh. The Ribat System and Its Role in Coastal Navigation. Journal of the Economic and Social History of the Orient, Vol. 42, No. 2 (1999), pp. 212-225 (Focusing on a coastal ribat system on the eastern Mediterranean and Indian Ocean which provided refuge for traders from pirates and hostile fleets).

**ดูเพิ่ม **
 ระบบป้อมปราการ 
ริบาต
หมวดหมู่:คำและวลีภาษาอาหรับ
หมวดหมู่:สถาปัตยกรรมอิสลาม
ราชรัฐออเรนจ์

ราชรัฐออเรนจ์ หรือ ราชรัฐออร็องฌ์ (Principauté d'Orange, Principality of Orange) เป็นราชรัฐในบริเวณที่ปัจจุบันคือประเทศฝรั่งเศสในบริเวณยุโรปตะวันตกในยุโรป ราชรัฐออเรนจ์ที่ก่อตั้งขึ้นในปี ค.ศ. 1163 และมาสิ้นสุดลงในปี ค.ศ. 1713 
ราชรัฐออเรนจ์ก่อตั้งขึ้นเมื่อสมเด็จพระจักรพรรดิฟรีดริชที่ 1 แห่งโรมันอันศักดิ์สิทธิ์พระราชทานอิสรภาพเต็มตัวให้แก่อดีต "อาณาจักรเคานท์แห่งออเรนจ์" ภายในจักรวรรดิโรมันอันศักดิ์สิทธิ์ ราชรัฐออเรนจ์เป็นดินแดนที่เป็นสมบัติของราชวงศ์ออเรนจ์-นาซอที่กระจัดกระจายอยู่ทั่วไป มาตั้งแต่สมัยวิลเลียมเดอะไซเลนท์ (ค.ศ. 1533-ค.ศ. 1584) ได้รับบรรดาศักดิ์เป็นเจ้าชายแห่งออเรนจ์ในปีค.ศ. 1544 จนกระทั่งมาตกไปเป็นของประเทศฝรั่งเศสหลังจากการลงนามในสนธิสัญญาอูเทร็คท์ในปี ค.ศ. 1713

**อ้างอิง**

**ดูเพิ่ม**
เจ้าชายแห่งออเรนจ์
*ราชวงศ์ออเรนจ์-นาซอ
*จักรวรรดิโรมันอันศักดิ์สิทธิ์
หมวดหมู่:รัฐในจักรวรรดิโรมันอันศักดิ์สิทธิ์
หมวดหมู่:รัฐและดินแดนที่ก่อตั้งในคริสต์ศตวรรษที่ 12
หมวดหมู่:สิ้นสุดในคริสต์ศตวรรษที่ 18 
หมวดหมู่:รัฐสิ้นสภาพในประเทศฝรั่งเศส
สังฆมณฑล (แก้ความกำกวม)

__NOTOC__
สังฆมณฑล อาจจะหมายถึง- มุขมณฑล (Diocese) - เขตที่ปกครองโดยมุขนายก เช่น เขตมิสซังสุราษฎร์ธานี หรือ มุขมณฑลโรมันคาทอลิกเลอปุย-อ็อง-เวอแล- ราชรัฐมุขนายก (Prince-Bishopric) - ราชรัฐที่ปกครองโดยเจ้าชายมุขนายก เรียกโดยย่อว่ารัฐมุขนายก เช่นราชรัฐมุขนายกฮิลเดสไฮม์- ราชรัฐอัครมุขนายก (Archbishopric) - ราชรัฐที่ประมุขมีตำแหน่งเป็น “เจ้าชายอัครมุขนายก” (Archbishop) เป็นชื่อที่ใช้ในประวัติศาสตร์ที่มักจะใช้กันในสมัยจักรวรรดิโรมันอันศักดิ์สิทธิ์ที่บิชอปนอกจากจะมีอำนาจการปกครองทางศาสนาแล้วก็ยังมีอำนาจการปกครองทางการเมืองในท้องถิ่นที่ปกครองด้วย ตัวอย่างเช่น “ราชรัฐอัครมุขนายกไมนทซ์” (Archbishopric of Mainz) ที่ปกครองโดย “เจ้าชายอาร์ชบิชอปแห่งไมนทซ์” (Archbishop of Mainz) - สันตะสำนัก (Holy See) - ราชรัฐมุขนายกของคริสต์ศาสนาที่ปกครองโดยบิชอปแห่งโรมหรือที่เรียกกันโดยทั่วไปว่าพระสันตะปาปา
อลิซในแดนมหัศจรรย์ (ภาพยนตร์ พ.ศ. 2553)

อลิซในแดนมหัศจรรย์ (Alice in Wonderland) เป็นภาพยนตร์อเมริกันแนวผจญภัยแฟนตาซี ฉายในปี ค.ศ. 2010 กำกับโดยทิม เบอร์ตัน เป็นผลงานการประพันธ์บทภาพยนตร์ของลินดา วูลเวอร์ตัน นำแสดงโดย มีอา วาซีโควสกา, จอห์นนี เดปป์, แอนน์ แฮททาเวย์, เฮเลนา บอนแฮม คาร์เตอร์, คริสพิน โกลเวอร์, ไมเคิล ชีน และ สตีเฟน ฟราย ซึ่งเป็นส่วนต่อขยายของวรรณกรรมชุด อลิซท่องแดนมหัศจรรย์ และ ธรูเดอะลุกกิงกลาสส์ ซึ่งภาพยนตร์ได้ใช้เทคนิคการตัดต่อผสมระหว่างการแสดงจริงและแอนิเมชัน 
ในภาพยนตร์เป็นการดำเนินเรื่องของอลิซในวัย 19 ปีและกลับเข้าไปยังดินแดนใต้พิภพโดยบังเอิญ สถานที่ซึ่งเธอเคยเข้าไปแล้วเมื่อ 13 ปีที่แล้ว เธอกล่าวว่าเธอเป็นเพียงผู้เดียวที่สามารถสยบแจ็บเบอร์ว็อกกี มังกรร้ายที่ควบคุมโดยราชินีแดง ทิม เบอร์ตันกล่าวว่าแต่ดั้งเดิมนั้นเรื่องราว ดินแดนมหัศจรรย์ นั้นเกี่ยวกับเด็กหญิงที่เร่ร่อนจากตัวละครหนึ่งสู่ตัวละครหนึ่ง และเขาไม่รู้สึกถึงความต่อเนื่องของอารมณ์เขาเลยต้องการสร้างความรู้สึกเป็นเรื่องราวมากกว่าเป็นลำดับเหตุการณ์ เขาไม่ได้มองว่าภาพยนตร์เรื่องนี้เป็นการนำมาสร้างใหม่ อลิซในแดนมหัศจรรย์ ปฐมทัศน์ ณ จัตุรัส Odeon Leicester กรุงลอนดอน ในวันที่ 25 กุมภาพันธ์ ค.ศ. 2010 และออกฉายในออสเตรเลียในวันที่ 4 มีนาคม ค.ศ. 2010 ในสหรัฐอเมริกาและสหราชอาณาจักรในวันที่ 5 มีนาคม ค.ศ. 2010 โดยวอลต์ดิสนีย์พิกเจอร์สผ่านระบบ 3 มิติและไอแม็กส์ 3 มิติ และในรูปแบบโรงภาพยนตร์ทั่วไป

**อ้างอิง**
หมวดหมู่:ภาพยนตร์ที่ออกฉายในปี พ.ศ. 2553
หมวดหมู่:ภาพยนตร์อเมริกัน
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ที่กำกับโดย ทิม เบอร์ตัน
หมวดหมู่:ภาพยนตร์ดิสนีย์
หมวดหมู่:ภาพยนตร์ที่ถ่ายทำในประเทศอังกฤษ
แม่แบบ:เหตุการณ์ปัจจุบัน/2553 มีนาคม 12

* เกิดเหตุคนร้ายลอบวางระเบิด และ ซุ่มยิงรถยนต์ พ.ต.อ.สมเพียร เอกสมญา ผกก.สภ.บันนังสตา ทำให้ ผกก.และลูกน้องได้รับบาดเจ็บ รวม 5 นาย บนถนนภายในหมู่บ้าน หมู่ที่ 2 บ้านทับช้าง ต.ตลิ่งชัน อ.บันนังสตา จ.ยะลา หลังได้รับแจ้ง เจ้าหน้าที่ตำรวจ สภ.บันนังสตา ทหาร ฉก.15 อ.บันนังสตา และ ฝ่ายปกครองเข้าไปสบทบในที่เกิดเหตุ ที่เกิดเหตุเจ้าหน้าที่ตำรวจพบหลุมระเบิดกว้างประมาณ 2 เมตร ลึกประมาณ 1 เมตร ห่างกันเล็กน้อยพบรถยนต์กระบะยี่ห้อโต้โยต้า ไฮลักซ์วีโก้ 4 ประตู สีน้ำตาล หมายเลขทะเบียน กข 9302 ยะลา ข้างในพบร่างของ พ.ต.อ.สมเพียร เอกสมญา ผกก.สภ.บันนังสตา, ร.ต.ท.กิตติศักดิ์ โลมา รอง สว.ปป.สภ.บันนังสตา, ด.ต.โสภณ อินทรบวร และ ส.ต.ท.ระวิกรณ์ สังข์ศิริ และ อส.อับดุลอาซิ กาจะลากี ทั้งหมดถูกลำเลียงทั้งทางรถยนต์ และทางเฮลิคอปเตอร์ ส่งโรงพยาบาลศูนย์ยะลาเป็นการด่วน สำหรับ พ.ต.อ.สมเพียร เอกสมญา ผกก.สภ.บันนังสตา ได้รับบาดเจ็บสาหัส มีบาดแผลจากแรงระเบิด และ กระสุนปืน ไม่รู้สึกตัว และได้เสียชีวิตในเวลาต่อมา ( ASTVผู้จัดการออนไลน์)
}
แม่แบบ:เหตุการณ์ปัจจุบัน/2553 มีนาคม 13

* แนวร่วมประชาธิปไตยต่อต้านเผด็จการแห่งชาติ (นปช.) เริ่มการชุมนุมใหญ่ในกรุงเทพมหานคร  (ข่าวสด)
}
รัฐปารา

ปารา (Pará) เป็นรัฐในประเทศบราซิล ตั้งอยู่ทางตอนเหนือของประเทศ
พื้นที่ที่ติดกับรัฐปารา (หมุนตามเข็มนาฬิกา จากทางเหนือ) คือรัฐอามาปา รัฐมารันเญา รัฐโตกังจิงช์ รัฐมาตูโกรซู รัฐอามาโซนัช และรัฐโฮไรมา ทางทิศเหนือติดกับชายแดนประเทศกายอานาและประเทศซูรินาม รัฐปาราเป็นรัฐที่มีพื้นที่มากที่สุดเป็นอันดับ 2 รองจากรัฐอามาโซนัส (เคยเป็นที่ 3 จนรัฐมาตูโกรซูดูซูวแยกจากรัฐมาตูโกรซู ไปใน ค.ศ. 1977) ในเขตภาคเหนือเป็นรัฐที่มีประชากรมากที่สุด มากกว่า 6 ล้านคน สิ่งสำคัญและมีชื่อเสียงคือแม่น้ำแอมะซอนและป่าฝนเขตร้อนแอมะซอน สินค้าสำคัญเช่น ยางจากป่าธรรมชาติ ไม้เนื้อแข็งเขตร้อน อย่างเช่นไม้มะฮอกกานี และมีแร่ที่สำคัญอย่างเช่น แร่เหล็ก แร่บอกไซต์ และในเดือนตุลาคมของทุกปี ที่เมืองเบเล็ง เมืองหลวงของรัฐ จะมีนักท่องเที่ยวเป็นหมื่นคนเข้ามาร่วมเฉลิมฉลองทางศาสนา ขบวนแห่ที่เรียกว่า "Círio de Nazaré"

**อ้างอิง**
ปารา
หมวดหมู่:รัฐและดินแดนที่ก่อตั้งในปี พ.ศ. 2315
หมวดหมู่:รัฐปารา
รัฐเบรากรุซ

รัฐเบรากรุซ (Veracruz) เป็น 1 ใน 31 รัฐของประเทศเม็กซิโก รัฐเบรากรุซติดกับรัฐตาเมาลิปัสทางทิศเหนือ ติดกับอ่าวเม็กซิโกทางทิศตะวันออก ติดกับรัฐตาบัสโกทางตะวันออกเฉียงใต้ ติดกับรัฐวาฮากาและรัฐเชียปัสทางทิศใต้และติดกับรัฐปวยบลา รัฐอิดัลโก และรัฐซานลุยส์โปโตซีทางทิศตะวันตก มีประชากรในรัฐ 7 ล้านคน ที่เป็นอันดับ 3 ของประเทศ
เมืองหลวงของรัฐคือเมืองฮาลาปา ส่วนเมืองสำคัญอื่นได้แก่เบรากรุซ โกอัตซาโกอัลโกส (Coatzacoalcos) และโอริซาบา (Orizaba)

**อ้างอิง**
เบรากรุซ
หมวดหมู่:รัฐและดินแดนที่ก่อตั้งในปี พ.ศ. 2366
หมวดหมู่:รัฐเบรากรุซ
รัฐอาดามาวา

อาดามาวา (Adamawa) เป็นรัฐทางตะวันออกเฉียงเหนือของประเทศไนจีเรีย มีเมืองหลวงคือเมืองโยลา ก่อตั้งในปี ค.ศ. 1991 แยกจากรัฐกอนโกลา เป็น 4 เขตการปกครองย่อย เป็น 1 ใน 36 รัฐของสหพันธ์สาธารณรัฐไนจีเรีย

**อ้างอิง**
อาดามาวา
หมวดหมู่:รัฐและดินแดนที่ก่อตั้งในปี พ.ศ. 2534
รัฐบาฮากาลิฟอร์เนียซูร์

บาฮากาลิฟอร์เนียซูร์ (Baja California Sur) (บาฮากาลิฟอร์เนียใต้) เป็น 1 ใน 31 รัฐของประเทศเม็กซิโก ก่อนที่เป็นรัฐเมื่อวันที่ 8 ตุลาคม ค.ศ. 1974 พื้นที่นี้เรียกว่าดินแดนทางตอนใต้ของรัฐบาฮากาลิฟอร์เนีย มีพื้นที่ 73,475 ตร.กม. (28,369 ตร.ไมล์) หรือ 3.57% ของพื้นที่ในประเทศเม็กซิโก ตรงบริเวณครึ่งล่างของคาบสมุทรบาฆากาลิฟอร์เนีย ตั้งอยู่ที่เส้นละติจูดที่ 28 ติดกับรัฐบาฮากาลิฟอร์เนียทางทิศเหนือ ติดกับมหาสมุทรแปซิฟิกทางทิศตะวันตก และติดกับอ่าวกาลิฟอร์เนียทางทิศตะวันออก รัฐยังมีขอบเขตทางทะเลติดกับรัฐโซโนราและรัฐซินาโลอาทางตะวันออก ตรงอ่าวกาลิฟอร์เนีย
ประชากรในปี ค.ศ. 2005 มีอยู่ 512,170 คน รัฐยังเป็นแหล่งท่องเที่ยวประเภทรีสอร์ต อย่างเมืองกาโบซานลูกัส (Cabo San Lucas) และซานโฆเซเดลกาโบ (San José del Cabo) เมืองที่ใหญ่ที่สุดและยังเป็นเมืองหลวงของรัฐคือเมืองลาปาซ เมืองพักผ่อนตากอากาศและมีจุดเด่นทางประวัติศาสตร์ ยังมีเมืองโลเรโต เมืองหลวงแรกของกาลิฟอร์เนียทั้งสาม (รัฐบาฮากาลิฟอร์เนียซูร์ รัฐบาฮากาลิฟอร์เนีย และรัฐแคลิฟอร์เนีย) และยังมีเมืองซานตาโรซาลิอา (Santa Rosalía) ที่มีโบสถ์เก่าแก่ ออกแบบโดยกุสตาฟ ไอเฟล

**อ้างอิง**
บาฮากาลิฟอร์เนียซูร์
หมวดหมู่:รัฐและดินแดนที่ก่อตั้งในปี พ.ศ. 2517
หมวดหมู่:รัฐบาฮากาลิฟอร์เนียซูร์
อิมมูโนฟลูออเรสเซนต์โดยตรง

อิมมูโนฟลูออเรสเซนต์โดยตรง (Direct fluorescent antibody; ตัวย่อ: DFA หรือ dFA) เป็นการตรวจทางห้องปฏิบัติการ โดยใช้แอนตีบอดีซึ่งได้รับการติดป้ายด้วยสีย้อมฟลูออเรสเซนต์ ใช้ในการตรรวจจับการมีอยู่ของจุลชีพ วิธีการดังกล่าวสามารถตรวจสอบแอนติเจนโดยการใช้แอนติบอดีที่เฉพาะต่อแอนติเจนซึ่งติดป้ายด้วยสีเรืองแสง เนื่องจากวิธีการนี้มีจุดประสงค์เพื่อตรวจว่ามีแอนติเจนที่สงสัยในสิ่งส่งตรวจหรือไม่ จึงมักไม่เป็นการตรวจแบบวัดปริมาณ
วิธีการนี้เป็นวิธีการหลักที่ใช้ตรวจหาโรคพิษสุนัขบ้าในเนื้อเยื่อสมองของสัตว์ที่ส่งตรวจ

**อ้างอิง**

**แหล่งข้อมูลอื่น**
 Direct+Fluorescent+Antibody+Technique
หมวดหมู่:พยาธิวิทยาคลินิก
แม่แบบ:MeshName

//www.nlm.nih.gov/cgi/mesh/{2011}/MB_cgi?mode=&term=  ในหอสมุดแพทยศาสตร์แห่งชาติอเมริกัน สำหรับหัวข้อเนื้อหาทางการแพทย์ (MeSH)
ตามไปดู

ตามไปดู เป็น รายการปกิณกะชุด หรือ สารคดีบันเทิงทางโทรทัศน์ (Light Documentary) รายการแรกของไทย ผลิตโดยบริษัท แกรมมี่ ออกอากาศทาง  ช่อง 9 อ.ส.ม.ท. โดยมีอายุการออกอากาศถึง 13 ปี คือช่วงปี พ.ศ. 2529-พ.ศ. 2542
รายการตามไปดู ได้กลับมาฉายอีกครั้งในชื่อ ตามไปดูทูเดย์ หรือ ตามไปดู เริ่มตั้งแต่เทปแรกในวันที่ 19 เมษายน พ.ศ. 2554 เวลา 06.00 น. - 08.00 น. ทางสถานีโทรทัศน์ผ่านดาวดาวเทียม เพลย์ แชนแนล (Play Channel) โดย GMMB Broadcast (แกรมมี่ ทีวี) ในเครือ จีเอ็มเอ็ม แกรมมี่ โดยรูปแบบแรกเป็นการนำเทปรายการเก่า จนในเดือนกรกฎาคมได้ปรับเปลี่ยนรูปแบบรายการ โดยเพิ่มพิธีกรใหม่คือ ณภัทร โชคจินดาชัย ต่อ เตชธุวานันท์ และ เฉลิมพล ตันติ์ทวิสุทธิ์

**ประวัติ**
รายการ ตามไปดู ออกอากาศครั้งแรกวันที่ 2 มีนาคม พ.ศ. 2529 โดยเสนอเป็นประจำทุกบ่ายวันอาทิตย์ จากความคิดริเริ่มของ ไพบูลย์ ดำรงชัยธรรม ที่จะให้มีรายการสารคดีที่ให้ทั้งสาระและความบันเทิง นำเสนออย่างเข้าใจง่าย โดยนำเรื่องใกล้ตัว และเรื่องแปลกประหลาด น่าเหลือเชื่อ จากจดหมายของทางบ้านมาเสนอ โดยมีสโลแกนประจำรายการว่า "ไม่ว่าคุณจะอยู่ที่ไหน ไม่ว่าของสิ่งนั้นจะเป็นของใคร ไม่ว่าของสิ่งไหนจะเป็นของคุณ ถ้าหากเรารู้ เราจะตามไปดู" รายการนี้ประสบความสำเร็จจากความนิยมของผู้ชมทั่วประเทศ ทำให้มีการเพิ่มเวลาออกอากาศ และช่วงเฉพาะกิจตามวาระ

**ระยะเวลาออกอากาศ**
เดิมออกอากาศทุกวันอาทิตย์ เวลา 13.00 น. แต่ในปี พ.ศ. 2532 เป็นต้นมา ทางรายการได้เพิ่มเวลาเป็น 1 ชั่วโมงครึ่ง โดยเสนอในเวลา 16.00 - 17.30 น. และในปี พ.ศ. 2534 ได้เลื่อนเวลาเป็น 14.00 - 15.30 น. จนในปี พ.ศ. 2540 ได้ลดเวลาเหลือเพียง 1 ชั่วโมง และย้ายวันออกอากาศเป็นวันเสาร์ เวลาครึ่งชั่วโมงจนยุติรายการ นอกจากนี้ ยังได้จัดรายการพิเศษในวันหยุดนักขัตฤกษ์อีกด้วย
รายการตามไปดูออกอากาศอีกครั้ง โดยนำเทปรายการตามไปดูที่เคยออกอากาศในช่วง 13 ปี มาออกอากาศอีกครั้ง ออกอากาศครั้งแรกเมื่อวันที่ 19 เมษายน พ.ศ. 2554 โดยระยะแรกเป็นเทปของพิธีกร ทรงวิทย์ จิรโศภิน ออกอากาศในเวลา 06.00 น. และ 15.00 น. และจึงได้เพิ่มรูปแบบรายการใหม่ เป็นรายการ ตามไปดูทูเดย์ โดยออกอากาศครั้งแรกวันที่ 19 กรกฎาคม พ.ศ. 2554 ออกอากาศทุกวันพฤหัสบดี เวลา 21.00 น. ทางช่อง เพลย์ แชนแนล นับว่าเป็นรายการวาไรตี้ที่ได้กลับมาทำใหม่อีกครั้งหลังจากที่รายการฯ ยุติการออกอากาศไปเป็นเวลา 12 ปี นับวันที่ยุติออกอากาศ

**พิธีกร**
รายการมี พิธีกรหลัก คือ ทรงวิทย์ จิรโศภิน และ พิธีกรภาคสนาม อีกหลายท่าน ซึ่งทำหน้าที่เฉพาะช่วงรายการหรือเฉพาะเทป เช่น- วิโรจน์ ควันธรรม- นาคร ศิลาชัย- ศักดิ์สิทธิ์ แท่งทอง- ดำรง พุฒตาล- ศันสนีย์ เมอลเลอร์- เคน สทรุทเคอร์- มอริส เค- ยุวดี เรืองฉาย- น้ำฝน โกมลฐิติ- จอห์น รัตนเวโรจน์ - วิศวะ กิจตันขจร- วิโรจน์ ตั้งวาณิชย์- จามจุรี เชิดโฉม

**สื่ออื่น**
 รายการตามไปดูเคยมีการผลิตนิตยสารชื่อเดียวกับรายการด้วย 

**รางวัล**
 รางวัลโทรทัศน์ทองคำ ปี 2530 รายการปกิณกะชุดดีเด่น- รางวัลโทรทัศน์ทองคำ ปี 2532 ผู้ดำเนินรายการชายดีเด่น (ทรงวิทย์ จิรโศภิน)- รางวัลเมขลา ปี 2533 รายการบันเทิงกึ่งสาระดีเด่น- รางวัลเมขลา ปี 2534 รายการบันเทิงกึ่งสาระดีเด่น

**อ้างอิง**
หมวดหมู่:รายการโทรทัศน์ช่อง 9
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2529
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2542
รายชื่อประเทศเรียงตามมูลค่าการส่งออก

รายชื่อประเทศเรียงตามมูลค่าการส่งออก เป็นการจัดอันดับมูลค่าการส่งออกของแต่ละประเทศในการส่งออกสินค้าสู่ตลาดโลก

**รายชื่อประเทศเรียงตามมูลค่าการส่งออก**

**อ้างอิง**
 url-status=dead

**ดูเพิ่ม**
 รายชื่อประเทศตามค่าจีดีพี- รายชื่อประเทศเรียงตามมูลค่าการนำเข้า
หมวดหมู่:เศรษฐกิจ
หมวดหมู่:รายชื่อประเทศ
หมวดหมู่:รายชื่อประเทศตามการส่งออก
มดทหารศรีลังกา

มดทหารศรีลังกา (Aenictus ceylonicus) เป็นชนิดของมดทหารสีน้ำตาลแดงที่พบในอินเดียใต้, ศรีลังกา, เอเชียตะวันออกเฉียงใต้ และออสเตรเลีย พวกมันตาบอดสมบูรณ์และมีความยาวประมาณ 3 มิลลิเมตร หากินใต้ชั้นใบไม้ถับถมในป่าและบริเวณที่มีต้นไม้หนาแน่น มันมีหนวด 10 ปล้องเหมือนกับสกุลมดทหารหลายชนิด โดยฐานหนวดมีความยาวมากกว่าหัว หัวเรียบมันจนสามารถมองเห็นช่องว่างระหว่างกรามทั้งสองและขอบด้านหน้าของริมฝีปากบนชัดเจน อกและหัวมดมีสีน้ำตาลเข้ม propodeum มีลักษณะเป็นมุมแหลม เอวปล้องที่ 1 และ 2 เป็นรูปกรวยขนาดใหญ่ มันเงา มดชนิดนี้กินมดชนิดอื่น ตัวต่อ และสัตว์ขาปล้องอื่น ๆ เหมือนมดในสกุลเดียวกัน มดบางชนิดอย่าง formosensis ในไต้หวันเคยถือเป็นชนิดต่างหาก

**อ้างอิง**
 Jaitrong, W. and J. Nabhitabhata (2005) A List Known Ant Species of Thailand (Formicidae: Hymenoptera)  The Thailand Natural History Museum Journal 1 (1) :9-54- วียะวัฒน์ ใจตรง และ เดชา วิวัฒน์วิทยา (2549) อนุกรมวิธานและการแพร่กระจายของมดในสกุล Aenictus ในภาคตะวันออกของประเทศไทย วารสารวนศาสตร์ 25:58-73

**แหล่งข้อมูลอื่น**
หมวดหมู่:มด
หมวดหมู่:สัตว์ตาบอด
เสาร์สนุก

เสาร์สนุก เป็นรายการเสนอเพลงทางโทรทัศน์  ออกอากาศครั้งแรกเมื่อปี พ.ศ. 2519 ทางช่อง 9 อ.ส.ม.ท. ทุกวันเสาร์ โดยในยุคแรกเป็นการนำวงดนตรีสตริงของไทยมาแสดงในห้องส่งเพื่อออกอากาศสด โดยมีรายการคู่แข่งคือ โลกดนตรี จนเมื่อ วิเชียร อัศว์ศิวะกุล เปิดบริษัทค่ายเพลงอย่างเป็นทางการในนาม นิธิทัศน์ โปรโมชั่น จึงได้มีการปรับเปลี่ยนโดยเน้นศิลปินในสังกัดมาแสดงในห้องส่งโดยใช้การลิปซิงค์ จนกระทั่งเป็นมิวสิกวิดีโอ โดยเป็นรายการที่สร้างศิลปินต่าง ๆ ให้เป็นที่รู้จักในวงกว้าง อาทิ ชาตรี, ดิ อินโนเซ้นท์, แมคอินทอช, ร็อคเคสตร้า, โอเวชั่น ฯลฯ รายการยุติลงภายหลังการเข้ามาบริหารบอร์ด อ.ส.ม.ท. ของ ร.ต.อ.เฉลิม อยู่บำรุง จนทำให้นิธิทัศน์มีรายการทาง ช่อง 9 อ.ส.ม.ท. มากเกินไปในปี พ.ศ. 2534

**รายนามวงดนตรีสตริงคอมโบในรายการ เสาร์สนุก**
# ฟอร์เอฟเวอร์
# ชาตรี
# แมคอินทอช
# ดิ อินโนเซ้นท์
# ร็อคเคสตร้า
# รอยัลสไปรท์ส
# ซัคเซส
# ดอกไม้ป่า
# โอเวชั่น
# พาวเวอร์แบนด์
# แกรนด์เอ็กซ์
# ตวงสิทธิ์ เรียมจินดา & The Bank

**แหล่งข้อมูลอื่น**
  ตัวอย่างรายการ เสาร์สนุก

**อ้างอิง**
หมวดหมู่:รายการโทรทัศน์ช่อง 9
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2519
หมวดหมู่:รายการเพลงทางโทรทัศน์ไทยในคริสต์ทศวรรษ 1970
หมวดหมู่:รายการเพลงทางโทรทัศน์ไทยในคริสต์ทศวรรษ 1980
หมวดหมู่:รายการเพลงทางโทรทัศน์ไทยในคริสต์ทศวรรษ 1990
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2534
การฝังศพในเรือ

ไฟล์:Funeral_of_russian_noble_by_Siemiradzki.jpg|thumb|280px|การฝังศพในเรือของอิกอร์แห่งเคียฟในปี ค.ศ. 945 โดยเฮ็นริค เซียมราดสกี (ค.ศ. 1843-ค.ศ. 1902)
การฝังศพในเรือ (Ship burial หรือ boat grave) เป็นการฝังศพโดยการใช้เรือที่อาจจะเป็นทั้งที่บรรจุศพและที่ฝังสมบัติของผู้ตาย หรือ เป็นส่วนหนึ่งของสมบัติของผู้ตายเท่านั้น ถ้าเป็นเรือลำเล็กก็จะเรียกว่า “boat grave” ลักษณะของการฝังทำกันในสมัยเวนเดล (ค.ศ. 550-ค.ศ. 793) และโดยแองโกล-แซ็กซอน, เมโรแว็งเชียง, ไวกิง, ชาวรุส, ชาวบอลติก (โดยเฉพาะ ชาวคิวโรเนียน) และบางครั้งก็พบในอียิปต์โบราณ ตามประเพณีของกลุ่มชนเจอร์มานิคแล้วการฝังโดยวิธีนี้เป็นการใช้เรือเป็นพาหนะในการเดินทางไปยังท้องพระโรงวาลฮาลลา และการฝังโดยวิธีนี้เป็นเกียรติยศอันสูงส่งต่อผู้เสียชีวิต

**ตัวอย่างของการฝังศพในเรือ**
 การฝังศพในเรือคูฟู - จากกลุ่มพีระมิดกิซาที่เชิงพีระมิดคูฟู- การฝังศพในเรือแลดบีย์ - จากKerteminde บนเกาะ Funen, เดนมาร์ก- การฝังศพในเรือก็อคสตัด - นอร์เวย์- การฝังศพในเรือโอเซอแบร์ก - นอร์เวย์- การฝังศพในเรือทูน - นอร์เวย์- การฝังศพในเรือ Valsgärde - สวีเดน- การฝังศพในเรือ Vendel - สวีเดน- การฝังศพในเรือ Anundshog - สวีเดน- การฝังศพในเรือสแนพ - อังกฤษ- การฝังศพในเรือซัททันฮู - อังกฤษ- การฝังศพในเรือRurikovo Gorodishche - รัสเซีย- การฝังศพในเรือSarskoye Gorodishche - รัสเซีย- แหล่งโบราณคดี Timerevo - รัสเซีย- เนินฝังศพแบล็คเกรฟว์ - ยูเครน

**อ้างอิง**

**ดูเพิ่ม**
 อนุสรณ์ผู้ตาย- ที่เก็บศพ- การเก็บศพ

**แหล่งข้อมูลอื่น**
หมวดหมู่:แองโกล-แซ็กซอน
หมวดหมู่:ประเพณีเกี่ยวกับความตาย
หมวดหมู่:ที่เก็บศพ
หมวดหมู่:ไวกิง
หมวดหมู่:อนุสรณ์ผู้ตาย
หลอดเลือดสมองโป่งพอง

โรคหลอดเลือดสมองโป่งพอง (cerebral aneurysm) เป็นโรคระบบหัวใจและหลอดเลือดอย่างหนึ่งซึ่งทำให้มีการอ่อนแอของบางส่วนของผนังหลอดเลือดแดงหรือดำซึ่งทำให้หลอดเลือดส่วนนั้นพองออกมาคล้ายลูกโป่ง

**สาเหตุ**
โรคหลอดเลือดโป่งพองอาจมีสาเหตุมาจากความผิดปกติแต่กำเนิด โรคประจำตัวเช่นโรคความดันโลหิตสูงและโรคหลอดเลือดแดงแข็งหรือการบาดเจ็บของศีรษะ หลอดเลือดสมองโป่งพองมักพบในผู้ใหญ่มากกว่าเด็กแต่ก็สามารถพบได้ทุกช่วงอายุ ส่วนใหญ่พบในเพศชายมากกว่าหญิงด้วยอัตราส่วน 2:1
ปัจจุบันมีความพยายามในการหายีนต้นเหตุของการเกิดหลอดเลือดโป่งพองภายในกะโหลกศีรษะ ตำแหน่งที่พบใหม่ ๆ เช่น 1p34-36, 2p14-15, 7q11, 11q25, and 19q13.1-13.3

**พยากรณ์โรค**
พยากรณ์โรคขึ้นอยู่กับตำแหน่งของหลอดเลือดโป่งพองที่แตกและความรุนแรง อายุ สุขภาพทั่วไป และสภาวะทางระบบประสาทเมื่อแรกมีอาการ ผู้ป่วยบางรายเสียชีวิตทันทีหลังมีเลือดออกครั้งแรก บางรายฟื้นตัวได้โดยมีอาการหลงเหลือน้อยมากหรือไม่มีเลย ปัจจัยสำคัญที่สุดคือระดับความรุนแรงและอายุ ผู้ป่วยที่มีอาการในระดับ Hunt and Hess I และ II เมื่อมาถึงโรงพยาบาล และผู้ป่วยอายุน้อยมักมีผลการรักษาดีกว่าโดยมีโอกาสเสียชีวิตหรือพิการน้อยกว่า ผู้ป่วยสูงอายุและผู้ที่มีอาการระดับ Hunt and Hess รุนแรงกว่าเมื่อแรกรับมีพยากรณ์โรคที่แย่กว่า โดยรวมแล้วผู้ป่วยประมาณสองในสามมีผลการรักษาที่ไม่ดี อาจเสียชีวิตหรือมีความพิการถาวรได้

**อ้างอิง**

**แหล่งข้อมูลอื่น**
Aneurysm- National Institute of Neurological Disorders and Stroke- Brain Aneurysm & Cerebrovascular Resource date=2010-03-04 - Cerebral Aneurysm Calculator and Image Library
หมวดหมู่:ประสาทวิทยา
หมวดหมู่:ประสาทศัลยศาสตร์
หมวดหมู่:รังสีวิทยา
หมวดหมู่:โรคระบบหัวใจและหลอดเลือด
ท่อน้ำดีอักเสบแข็งปฐมภูมิ

ท่อน้ำดีอักเสบแข็งปฐมภูมิ (primary sclerosing cholangitis, PSC) เป็นโรคตับเรื้อรังอย่างหนึ่งทำให้มีการอักเสบของท่อน้ำดีมากขึ้นเรื่อย ๆ จนเกิดเป็นแผลเป็น การอักเสบนี้จะไปอุดตันการไหลของน้ำดีที่จะไหลลงสู่ทางเดินอาหาร ซึ่งจะทำให้เกิดตับแข็ง ตับวาย และมะเร็งตับขึ้นได้ สาเหตุของโรคเชื่อว่าเกิดจากภาวะแพ้ภูมิตัวเอง วิธีการรักษาให้หายขาดคือการปลูกถ่ายตับ

**สาเหตุ**
สาเหตุของ PSC นั้นยังไม่ปรากฏ แม้จะเชื่อกันว่าโรคนี้เป็นโรคแพ้ภูมิตัวเอง (autoimmune disease)
อย่างหนึ่งก็ตาม โรค PSC นี้มีความสัมพันธ์กับโรคลำไส้อักเสบโดยเฉพาะลำไส้ใหญ่อักเสบแบบมีแผล (ulcerative colitis) ซึ่งพบร่วมกันในผู้ป่วยถึง 70% และในขณะเดียวกันผู้ป่วยลำไส้ใหญ่อักเสบแบบมีแผลประมาณ 4% ก็มี PSC เช่นเดียวกัน เพศชายเป็นมากกว่าเพศหญิงด้วยอัตราส่วน 2:1 และผู้ป่วย PSC มีการเพิ่มขึ้นของแอลลีล HLA A1, B8 และ DR3

**อ้างอิง**

**แหล่งข้อมูลอื่น**
  Additional Literature about PSC date=2021-12-20 -  Information date=2008-08-28  จากมูลนิธิ Morgan เพื่อการศึกษาวิจัยเรื่อง PSC
หมวดหมู่:โรคภูมิต้านตนเอง
หมวดหมู่:วิทยาตับ
หมวดหมู่:การอักเสบ
หมวดหมู่:โรคของทางเดินน้ำดี
แกมมา-กลูตามิลทรานสเฟอเรส

แกมมา-กลูตามิลทรานสเฟอเรส (gamma-glutamyltransferase) หรือ แกมมา-กลูตามิล ทรานสเปปทิเดส (gamme-glumatyl transpeptidase) γ-glutamyltransferase, GGT, GGTP, gamma-GT เป็นเอนไซม์ที่ทำหน้าที่ย้ายหมู่ฟังก์ชันแกมมา-กลูตามิล พบในเนื้อเยื่อหลายส่วนในร่างกาย ส่วนใหญ่พบในตับ มีความสำคัญเป็นตัวบ่งชี้ในการวินิจฉัยทางการแพทย์

**การประยุกต์ใช้ทางการแพทย์**
มีการใช้ GGT เป็นตัวบ่งชี้การวินิจฉัยทางการแพทย์หลายอย่าง
การเพิ่มขึ้นของระดับ GGT ในเซรั่มสามารถพบได้ในโรคของตับ ระบบทางเดินน้ำดี และตับอ่อน เอนไซม์นี้มีที่ใช้คล้ายคลึงกับ alkaline phosphatase ในการตรวจหาโรคของทางเดินน้ำดี ตัวบ่งชี้ทั้งสองนี้ค่อนข้างมีความสอดคล้องกันดีแม้จะมีแหล่งข้อมูลที่ยังหาข้อสรุปไม่ได้ว่า GGT อาจจะมีความไวสูงกว่าก็ตาม โดยทั่วไป ALP ยังคงเป็นการทดสอบที่เป็นตัวเลือกแรกในการตรวจหาโรคของทางเดินน้ำดี คุณค่าที่ GGT มีเหนือกว่า ALP คือการใช้ยืนยันว่าระดับ ALP ที่สูงขึ้นนั้นมาจากโรคของทางเดินน้ำดีจริงหรือไม่ เนื่องจากระดับ ALP อาจสูงขึ้นได้ในโรคกระดูกบางโรค ในขณะที่ GGT ไม่
ระดับ GGT อาจสูงขึ้นได้จากการดื่มสุราเป็นปริมาณมาก การเพิ่มขึ้นของ GGT โดยไม่เป็นสัดส่วนกับเอนไซม์ตับอื่น (เช่น ALP หรือ ALT) อาจบ่งชี้ถึงการติดสุราหรือโรคตับจากสุรา โดยอาจบ่งชี้ว่ามีการกินแอลกอฮอล์เป็นปริมาณมากในช่วง 3-4 สัปดาห์ก่อนการตรวจ กลไกของการเพิ่มขึ้นของเอนไซม์ในกรณีนี้ยังไม่ชัดเจน แอลกอฮอล์อาจเพิ่มการผลิต GGT โดยกระตุ้นให้มีการผลิต microsome ในเซลล์ตับมากขึ้น หรืออาจเป็นสาเหตุทำให้มีการรั่วไหลของ GGT ออกจากเซลล์ตับก็ได้
มียาหลายชนิดที่สามารถเพิ่มระดับ GGT ได้ เช่น barbiturate และ phenytoin ยาอื่น ๆ เช่น NSAID, St. John's wort และแอสไพริน หรืออาจเกิดจากภาวะหัวใจวายก็ได้

**อ้างอิง**

**แหล่งข้อมูลอื่น**
 003458- gamma-Glutamyltransferase
หมวดหมู่:EC 2.3.2
หมวดหมู่:ยีนบนโครโมโซมคู่ที่ 22
หมวดหมู่:พยาธิวิทยาเคมี
คาร์ซิโนเอมบริโอนิกแอนติเจน

คาร์ซิโนเอมบริโอนิกแอนติเจน (carcinoembryonic antigen, CEA) เป็นกลัยโคโปรตีนที่มีส่วนในการยึดเกาะของเซลล์ ปกติจะถูกสร้างขึ้นในระยะตัวอ่อนและจะหยุดสร้างก่อนเกิด ดังนั้นมักจะไม่พบในเลือดของร่างกายคนปกติ แม้อาจเพิ่มขึ้นได้ในผู้ที่สูบบุหรี่จัด

**ประวัติ**
CEA ได้รับการค้นพบครั้งแรกเมื่อ ค.ศ. 1965 โดย Phil Gold และ Samuel O. Freedman ในเนื้อเยื่อมะเร็งลำไส้ใหญ่ของมนุษย์

**ที่ใช้**
จะพบ CEA ได้ในน้ำเลือดของผู้ป่วยมะเร็งลำไส้ใหญ่และลำไส้ตรง มะเร็งกระเพาะอาหาร มะเร็งตับอ่อน มะเร็งปอด มะเร็งเต้านม และมะเร็งต่อมไทรอยด์ชนิดเมดุลลารี

**อ้างอิง**

**แหล่งข้อมูลอื่น**
 Carcinoembryonic+Antigen
หมวดหมู่:Tumor markers
หมวดหมู่:IgSF